

 Z A P I S N I K

29. sjednice Vijeća Mjesnog odbora Klaka,

održane 23. listopada 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić

NENAZOČNI ČLANOVI VIJEĆA: Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 28. sjednice Vijeća, održane 13. rujna 2023. bez izmjena.
D N E V N I   R E D:

1. Prijedlozi Vijeća Mjesnog odbora Klaka za Program građenja komunalne infrastrukture na području Grada Zagreba u 2024. - donošenje zaključka;
1. Prijedlozi Vijeća Mjesnog odbora Klaka za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.- donošenje zaključka;
2. Prijedlog prioriteta ulica za Izvedbeni program Zimske službe 2023/24. - donošenje zaključka;
3. Prijedlog lokacija za postavljanje spremnika za sol – donošenje zaključka;
4. Zahtjev za jednokratno korištenje prostora mjesne samouprave, Zdenka Škreba 3, uz naknadu – donošenje zaključka
5. Prijedlog za proširenje parkirališta kod DV Pčelica, Ulica Josipa Hamma – donošenje zaključka
6. Prijedlog za poboljšanje javne rasvjete na području Mjesnog odbora Klaka – donošenje zaključka
7. Utvrđivanje građevinske čestice - očitovanje
8. Plan potreba za aktivnostima, programima i projektima unapređenja kvalitete života građana - očitovanje
9. Pitanja, prijedlozi i obavijesti.
Ad 1. Prijedlozi Vijeća Mjesnog odbora Klaka za Program građenja komunalne infrastrukture na području Grada Zagreba u 2024.

Predsjednik usmeno informira nazočne o predmetu rasprave i odlučivanja

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić

Vijeće jednoglasno donosi

Z A K LJ U Č A K

o prijedlozima Vijeća Mjesnog odbora Klaka za Program građenja komunalne infrastrukture na području Grada Zagreba u 2024.

Predlaže se u Program građenja komunalne infrastrukture na području Grada Zagreba u 2024. uvrstiti izvođenje sljedećih radova:

1. Gradnja kružnog toka na raskrižju Ulice križnog puta i Aleje Blaža Jurišića 

2. Aleja Blaža Jurišića - dogradnja parkirališta uz Sportski centar Grana Klaka

3. Rekonstrukcija parkirališta i iscrtavanje parkirnih mjesta u Ulici Mirka Deanovića 7-21

4. Rekonstrukcija Ulice križnog puta, od raskrižja s Grižanskom do raskrižja s Dankovečkom uz smirivanje prometa.
Ad 2. Prijedlozi Vijeća Mjesnog odbora Klaka  za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
Predsjednik usmeno informira nazočne o predmetu rasprave i odlučivanja.

U raspravi sudjeluju Toma Kukoč, Hrvoje Telišman, Petra Horvat, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić

Vijeće jednoglasno donosi

Z A K LJ U Č A K

o prijedlozima Vijeća Mjesnog odbora Klaka za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. uvrstiti izvođenje sljedećih radova:

1. Asfaltiranje južnog nogostupa Oporovečke ulice od Aleje tišine do Risnjačke

2. Sanacija pločnika na k.č. 4979 dužine cca 150 m, Klekovačka 30-32-34
3. Postava klamerica Križnog puta 101

4. Renovacija dječjih parkova između Aleje Blaža Jurišića 67-69 i 71-73

5. Renovacija dječjeg parka u sklopu ŠRC Grana Klaka

6. Asfaltiranje/popločavanje zemlje ispred koševa, na košarkaškom igralištu u sklopu ŠRC Grana Klaka

7. Stavljanje javne česme u funkciju u sklopu ŠRC Grana Klaka

8. Obnova pješačkih prijelaza: 1. Mirka Deanovića – šetnica, 2. Mirka Deanovića i Aleja Blaža Jurišića, 3. Aleja Blaža Jurišića skretanje prema školi, 4. Aleja Blaža Jurišića kod ulaza u ŠRC Klaka
9. Ulica Zdenka  Škreba 3, kod objekta MO Klaka - javna rasvjeta

10. Šetnica od Ulice Mirka Deanovića do OŠ Mato Lovrak – javna rasvjeta 

11. Ulica Antuna Kuzmanića 42, 44 i 46 javna rasvjeta

12. Ulica Augusta Musića 25-29 (u parku) – javna rasvjeta

Ad 3. Prijedlog prioriteta ulica za Izvedbeni program Zimske službe 2023/24.

Predsjednik usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K

o prijedlogu prioriteta ulica za Izvedbeni program Zimske službe 2022/23.

Vijeće Mjesnog odbora Klaka predlaže da se čiste sve asfaltirane i neasfaltirane ulice u kojima žive mještani na području Mjesnog odbora Klaka, a sljedeće ulice kao prioritet za Izvedbeni program Zimske službe 2023./24.:

1.
Grižanska ulica 

2.
Ulica križnog puta

3.
Aleja Blaža Jurišića

4.
Ulica Rudolfa Kolaka

5.
Ulica Mirka Deanovića

6.
Makarska ulica

7. Dankovečka

8. Parkiralište sjeverna strana OŠ Mato Lovrak

Ad 4. Prijedlog lokacija za postavljanje spremnika za sol


Predsjednik usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K
o prijedlogu za postavljanje spremnika za sol

               Predlaže se postavljanje spremnika za sol na lokacijama:
1. Križanje Grižanske ulice i Ulice Mirka Deanovića

2. na početku Celovečke ulice

3. na početku Risnjačke ulice

4. u Grižanskoj ulici, kod križanja s ulicom Dubrava

5.  na križanju Grižanske i Malekove

6.  kod ulaza u ŠRC Klaka (Aleja Blaža Jurišića)

7.  Zdenka Škreba 3 (ispred objekta MO)
Ad 5. Zahtjev za jednokratno korištenje prostora mjesne samouprave, Zdenka Škreba 3, uz naknadu
Članovi Vijeća primili su pisani materijal uz poziv.

Vijeće jednoglasno donosi

Z A K LJ U Č A K

o jednokratnom korištenju prostora Mjesnog odbora Klaka uz naknadu

1. Vijeće odobrava Katji Barilarić iz Zagreba, Štivanska 7A, korištenje prostora Mjesnog odbora Klaka, Zdenka Škreba 3, dvorana ukupne površine 91 m², povodom proslave dječjeg rođendana, dana 25. studenog 2023. u vremenu od 16,00 do 22,00 sata.

2. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn/m².

3. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad 6. Prijedlog za proširenje parkirališta kod DV Pčelica, Ulica Josipa Hamma
Članovi Vijeća primili su pisani materijal uz poziv.

Članovi Vijeća glasali su na slijedeći način:
„ZA“ prijedlog: Marko Ivandić, Saša Neuberg, Lidija Katalinić Špoljarić, Antonio Berišić

„PROTIV“ prijedloga: Toma Kukoč, Hrvoje Telišman, Petra Horvat

SUZDRŽANA: Nada Dominić Netz

Prijedlog nije usvojen (zbog nedostatka većine glasova).

Ad 7. Prijedlog za poboljšanje javne rasvjete na području Mjesnog odbora Klaka
Vijeće jednoglasno donosi

Z A K LJ U Č A K
o prijedlogu za poboljšanje javne rasvjete na području Mjesnog odbora Klaka
Vijeće će o navedenom raspravljati kada na sjednici budu prisutni svi članovi Vijeća.
Ad 8. Utvrđivanje građevinske čestice 
Članovi Vijeća primili su pisani materijal uz poziv.

Vijeće jednoglasno donosi

ZAKLJUČAK

o davanju mišljenja na zahtjev Marije Pavlović za otkup

čestice k.č.br. 2442/11, 2441 i 2440/1 sve k.o. Dubrava

1. Razmotren je zahtjev Marije Pavlović, iz Zagreba, za otkup čestice k.č.br. 2442/11, 2441 i 2440/1 sve k.o. Dubrava.

2. Vijeće Mjesnog odbora  Klaka nije suglasno s raspolaganjem predmetnim dijelovima k.č. br. 2440/1 i 2441 obje k.o. Dubrava.
3. Vijeće smatra da je iste potrebno zadržati u vlasništvu Grada Zagreba radi zadovoljavanja potreba stanovnika Gradske četvrti Gornja Dubrava te planira uvrstiti predmetna zemljišta u plan malih komunalnih akcija.

Ad 9. Plan potreba za aktivnostima, programima i projektima unapređenja kvalitete života građana
Članovi Vijeća primili su pisani materijal uz poziv.

Vijeće jednoglasno donosi

Z A K LJ U Č A K

o osiguranju sredstava za Plan potreba za aktivnostima, programima i projektima unapređenja kvalitete života građana 

1. Vijeće će osigurati sredstva za Plan potreba za aktivnostima, programima i projektima unapređenja kvalitete života građana u 2024. u maksimalnom iznosu.

2. Ovaj zaključka dostavlja se Gradskom uredu za mjesnu samoupravu, promet, civilnu zaštitu i sigurnost.

Budući da nitko više ne traži riječ, predsjednik zaključuje sjednicu.

Završeno  u 19,30 sati.

KLASA: 024-08/23-003/2078
URBROJ: 251-13-11-5/010-23-2
Zagreb, 23. listopada 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

